Messe – nu med internationalt snit | Andy Madsen\n+45 22 56 56 98\nMesse – nu med internationalt snit\nNordjyske 10. december 2015\nBåde fra Holland og Tyskland har arrangørerne kunnet spore stor interesse for næste års Model- og Hobbymesse i Aars\nAARS: Første år fyldte messen kun én hal. Andet år var det nødvendigt at tage yderligere en messehal i brug, og når Model & Hobbymessen i Aars i 2016 løber af stabelen for tredje gang vil der også være udenlandske udstillere repræsenteret i Messecenter Vesthimmerland i Aars.\nBåde i Tyskland og i Holland har man øjensynligt fået øje på Model & Hobbymessen i det vesthimmerlandske, og allerede nu ligger det fast, at næste års udstilling, som afvikles i weekenden 13. og 14. februar, kommer til at tælle udstillere fra flere forskellige steder i Europa.\n- Det er stort som arrangør, når vi får henvendelser fra udstillere i hele Europa, og vi glæder os meget over de tilkendegivelser, vi allerede har fået fra udstillere i Tyskland og Holland, fastslår Sonny Nielsen og Thomas Dahl Pedersen fra TS Event, der sammen med Messecenter Vesthimmerland står bag Model- og Hobbymessen 2016.\nI Messecenter Vesthimmerland glæder man sig også over den internationale interesse for Model- og Hobbymessen.\n- Generelt har vi 2015 oplevet en stigende international interesse for arrangementer i messecenteret, og det er naturligvis med stor glæde, vi nu kan konstatere, at bl. a, Model & Hobbymessen er ved at udvikle sig til et internationalt brand, siger adm. direktør Nicolaj Holm.\nProjektleder i forbindelse med Model & Hobbymessen er Marianne Poulsen, og hun garanterer på forhånd mange nye tiltag, når det går løs i midten af februar.\n- Eksempelvis kan jeg nævne, at vi får et stort bassin ind i Hal 1, så der bliver mulighed for modelsejlads. Ligesom der også blive sat et net op til modelmotorflyene, så vi kan få dem i luften, bebuder hun.\nAAU Studieguide 2017\nVirksomheder vil have de bedste talenter\nVurder effekten af dine oplevelsesøkonomiske projekter\n10 måder til at få surferen til at bruge penge på dit website\neffekter forretningsudvikling kulturprojekter oplevelsesøkonomi projekter projektevaluering salg shop strategi web\n© 2014-2017 Andy Madsen - All Rights Reserved


Arbejdsshorts fra ENGEL Workwear\n6366-317\tX-treme håndværkershorts med 4-vejs stræk\n6360-186\tX-treme strækbar shorts\n6362-740\tX-treme shorts med stræk\n6502-770\tSafety EN ISO 20471 shorts med hængelommer\nArbejdsshorts til de varme dage\nNår det er for varmt med lange arbejdsbukser, så er shorts et godt alternativ. ENGEL Workwear har et bredt udvalg af shorts, som er designet og produceret med mange funktionelle detaljer tilpasset dit håndværk.\nShorts med stretch giver bevægelsesfrihed\nENGEL Workwear har flere forskellige shorts med stretch i serien X-treme. Det kan være besværligt, hvis arbejdstøjet sidder for stramt og ikke følger kroppens bevægelser. Arbejdsshorts med stretch opfylder disse krav til fulde og selvom de er slim fit bevirker stretchen at der er fuld bevægelighed så arbejdet nemt kan udføres.\nDer findes shorts i 2-vejs stretch, her er stretchen det som man kalder mekanisk stretch, hvilket er en speciel væveteknik, der bliver brugt når stoffet produceres. Fordelen ved dette er, at den mekaniske stretch kan tåle vask på vask også ved højere temperaturer. Med en mekanisk stræk undgår man at der med tiden stikker små tråde ud af tøjet, som man måske kender det fra andet tøj med stræk i.\nVi har også shorts i en 4-vejs stretch, hvor stoffet strækker på både tværs og langs, så man får den ultimative ydeevne og bevægelsesfrihed. Her er metervaren udviklet med bomuld på indersiden, hvilket gør den yderst behagelig mod huden. Samtidig opnår man nogle rigtig gode egenskaber, såsom at metervaren tørrer hurtigt og at den let absorberer sved. Begge modeller har påsat knapper så der let kan påmonteres hængelommer med vores unikke kliksystem.\nEr du til mere traditionelle arbejdsshorts, har ENGEL Workwear også disse i sortimentet.\nX-treme shorts med stræk\nFunktionelle og traditionelle arbejdsshorts\nMed et par traditionelle arbejdsshorts fra ENGEL Workwear behøver du ikke gå på kompromis med den funktionalitet, som du er vant til fra dine arbejdsbukser. Shorts fra ENGEL Workwear har nemlig samme funktionelle detaljer, som de lange bukser.\nDer er forsat plads til dit værktøj, din mobiltelefon og det du ellers har med i lommerne, når du er på arbejde. Du finder shorts i både vores Galaxy og Combat serie – både med og uden hængelommer. Har du brug for shorts som skal kunne industrivaskes eller hvis det er vigtigt med skjulte lynlåse og knapper, så er vores Galaxy shorts det helt rigtige valg. Vi ved, at et af de største irritationsmomenter hos en håndværker er, når kniven eller skruetrækkeren slider hul, derfor har vi taget vores forholdsregler og forstærket tommestoklommen med CORDURA® på alle shorts i X-treme, Galaxy og Combat serien.\nVær også sikker og synlig med shorts\nArbejder du et sted, hvor synlighed og sikkerhed er et krav, behøver du ikke altid gå i lange bukser. Hos ENGEL Workwear kan du få shorts med reflekser og i Hi-Vis farverne gul, orange og rød. Hi-Vis arbejdsshorts kan aldrig opnå en højere klassificering end 1, som er den laveste sikkerhedskategori. Arbejder du et sted hvor der kræves en højere sikkerhedskategori kan du med fordel tilvælge en Hi-Vis overdel som er klasse 3 (den højeste sikkerhedskategori), for så er du fuld dækket ind.\nSafety EN ISO 20471 shorts med hængelommer\nDa det oftest er ved udendørsarbejde der kræves ekstra beskyttelse i form af sikkerhedsfarver, har alle vores Hi-Vis shorts solfilterbeskyttelse som beskytter mod solens UV stråler.\nLigesom alle vores modeller i shorts uanset serie, kvalitet og farve er OEKO-TEX® certificeret, din garanti for at dit arbejdstøj ikke skader din sundhed.\nBrug for rådgivning i valg af shorts?


Erfaren dagligvareprofil lander topstilling i kendt butikskæde : Nyheder om retail og detailhandel - Udvikling og tendenser om butik og detail\nBabySam sælger udstyr til babyer i 30 fysiske butikker over det meste af landet og en webshop.\nTirsdag den 31 august 2021 kl. 11:48 af: Kristian Holgersen\nEfter en del år med chefstillinger i dagligvarebranchen skifter profil nu spor. Han skal være HR- og detaildirektør i landsdækkende kæde.\nInden sommerferien havde Lars Thellufsen sidste arbejdsdag i Coop, hvor han var HR-chef og en del af kædeledelsen i Fakta, Dagli’Brugsen og Coop 365.\nDengang havde Lars Thellufsen ikke en anden stilling på hånden, men tiden som jobsøgende skulle vise sig at blive kort. I et opslag på LinkedIn skriver han nemlig, at næste kapitel i karrieren bliver hos den landsdækkende kæde BabySam.\nTil oktober tiltræder Lars Thellufsen som Retail & HR Director i BabySam. Som titlen antyder, får han ansvar for detailområdet og kædens HR-afdeling, mens han også bliver en del af ledergruppen med direkte reference til den adm. direktør, Kenneth Willenbrack Nørgaard.\n- Jeg glæder mig meget til samarbejdet med BabySam, og til at lære en anden branche og en masse nye mennesker at kende. Stillingen er et 100% match med mine kompetencer/erfaringer, og det jeg brænder for, skriver Lars Thellufsen på LinkedIn.\n- Jeg er sikker på, at den erfaring jeg har fra mine mange år i Retail indenfor ledelse, kædedrift/salg og konceptudvikling, kombineret med min erfaring fra HR-delen, vil kunne være med til forløse det potentiale der er i kæden skriver han.\nTidligere i karrieren har Lars Thellufsen været salgschef i discountkæden Kiwi, som nu er forsvundet fra det danske marked. Men det helt store punkt på cv’et er en 17-årig ansættelse i Rema 1000, hvor størstedelen af tiden blev brugt som regionschef.


Task og German Pellets træpiller hos Lakoda – god service og tyske priser\n21/05/2019 04/05/2019 Af admin\nSpar kassen ved at købe German Pellets eller Task træpiller med afhentning i Tyskland. Hos Lakoda lister de både prisen for afhentning i Danmark eller over grænsen. Bliv klar til den danske vinterkulde i god tid på www.lakoda.dk.\nTask træpiller – høj kvalitet\nVælg Task træpiller, da de er miljøvenlige og effektive. Du får, sagt på anden vis, en god mængde varme per krone. Task træpiller er kendte for deres premium kvalitet, hvilket ses ved, at de lever op til ENplus A1 (det højeste niveau). Ja, de sågar overgår disse krav. Beskrevet på en anden måde, har Task vist over en lang række af år, at deres træpiller er af en høj standard. Det gør de fx ved at teste flere gange dagligt. Task kigger fx på fugtigheden og askeindholdet og sørger for, at disse parametre passer med de høje krav, som virksomheden sætter for sig selv. Vælg både mellem 6 mm og 8 mm på lakoda.dk, og om du ønsker at afhente i Tyskland eller i Danmark.\nGerman Pellets træpiller fås som 6 mm og 8 mm\nGerman Pellets træpiller kan herfra anbefales, da det er en pålidelig tysk producent, hvor man får god værdi for sine penge. Hos Lakoda finder du German Pellets træpiller på 6 mm og 8 mm, som er gennemtestede og kontrollerede, inden de ender i poserne. Derfor er du altid sikret en sublim fyring, der også er miljøvenlig, når valget falder på German Pellets. Det, der karakteriserer German Pellets, er den minimale fugt og det lave askeindhold. De varmer hurtigt op og holder en stabil temperatur i meget længere tid end træpiller fra mange af konkurrenterne. Hvis du vil spare penge på German Pellets, så overvej at komme forbi Tyskland og hente dem. Så sparer du hundredvis af kroner end ved afhentning i Danmark, hvilket for de fleste kan gøre op for køreturen derned. Har du ikke selv en trailer? Det gør ikke noget. Du har stadig mulighed for at købe hjem til hele vinteren på én gang ved at låne en trailer hos Lakoda – helt gratis!\nBestil træpiller fra German Pellets eller Task online på lakoda.dk.


Out and about in the Kata/Karon area\n07. June 2013 · 2 comments\t· Categories: Madlavning, Rejser · Tags: Mad, Phuket, Thailand\n08/06/2013 at 00:32\nHej, jeg er ny til at læse din blog og men kan se du er i Thailand (Phuket), og jeg har selv boet i patong i et år og har et sted du bare må hen og prøve at spise! I patong er der tre hovedgader, den ved stranden, en længere inde og en halvt tilbage mod bjerget.. Den i midten, henne i enden hvor man tager ind mod Phuket city, der ligger der på venstre side nogle ”madboder” hvor man kan sidde og spise.. Det er fantastisk mad og 120% bedre end alle de turist steder hvor man kan gå! Det skal virkelig prøves, men hav en fantastisk tur, xoxo Philip.\nOg hvis jeg må foreslå en ret så prøv kylling i østerssauce, den er fantastisk! :)\n08/06/2013 at 04:19\nJamen jeg takker for tippet.. Desværre må det blive næste gang, da min mor ikke er super godt gående for tiden og vi derfor holder os til området omkring vores hotel. Vi var dog i Patong, men kun for at besøge Hard Rock Cafe og vi blev kørt helt til døren :P\nMen endnu engang tak, jeg vil gemme tippet til vores rejse næste år :)


Vægttab ? Jeg kan hjælpe! ⋆ Familiefristelser\nHjem Vægttab ? Jeg kan hjælpe!\naf Linda september 24, 2019\nPå vej til undervisning i LCHF\nØnsker du at gå ned i vægt ? Jeg kan hjælpe dig !\nEt vægttab er personligt, og for mig er det vigtigt, at du føler dig tryg, og at du tør læne dig op af min erfaring.\nFor at jeg kan tune mig ind på dig, og dit behov og motivation, vil jeg gerne have en telefonsamtale med dig først. Jeg synes det er vigtig, at vi er på bølgelængde, og at du er klar til at ændre din livsstil.\nJeg bruger LCHF/KETO principperne fordi jeg ved de virker. Du kan evt. læse nogen af de Solskinshistorier jeg har bragt her på bloggen af andre som har brugt LCHF til vægttab.\nJeg synes det er svært at skrive en pris på et forløb, fordi det helt afhænger af hvor meget hjælp du skal have, og hvor længe du ønsker mig ved din side. Men af dem, som allerede har været igennem et forløb hos mig, har nedenstående ‘model’ været en succes. Din pris kan være mindre, eller højere, det ved vi første når vi har talt sammen.\nMest valgte model er den hvor jeg\n– følger dig tæt i 5 uger\n– Du får ny personlig kostplan hver uge\n– 1 telefonsamtale hver uge på 30-45 minutter\n– samt fri adgang til mail med spørgsmål og svar indenfor kort tid.\n– Rigtig mange føler sig trygge ved at have mig med i ‘hånden’, og vores personlige kontakt sikrer dig, at hos mig er DU og dit vægttab i fokus.\n– Prisen for dette er 2500 kroner.\nMen hvad ønsker du ?\nKun samtaler ?\nPersonlige møder ?\nKun kostplaner ?\nMin pointe er at det er dit vægttab og dig der er i fokus. Vi finder den fremgangsmåde som passer til dig.\nKort om LCHF;\nLCHF står for Low-Carb-High-Fat. Altså få kulhydrater og højt fedtindtag. Vi sammensætter vores måltider af naturlige råvarer. Vi spiser mange grøntsager og meget salat. Vi spiser proteiner fra kød, fjerkræ, fisk og æg. Fedt får vi fra olier, smør, fede oste, fløde og lidt nødder og bær. .\nKornprodukter, sukker og stivelse er ikke en del af LCHF. I stedet for spiser du nu en kost som sikrer dig god og lang mæthed, god energi, stabil vægt, god søvn, og et mere stabilt stemningsleje.\nHelt enkelt kan man sige at LCHF virker fordi dit blodsukker bliver stabilt, du får nemmere ved at regulere din appetit, fordi din krop nu bruger fedt som brændstof, i stedet for sukker. Fedt giver lang og stabil mæthed og pludselig kan du gå 5-6 timer mellem dine måltider, helt uden af føle sult, og det er da en kæmpe gevinst.\nLCHF er ikke hokus-pokus. Det er helt almindelig mad, indkøbt i dit lokale supermarked. Det vil sige:\nMasser af grøntsager, flest af dem som vokser over jorden.\nKød, fisk, fjerkræ, æg og vildt.\nNaturligt fedt som smør (ikke et blandingsprodukt), gode olivenolier og kokosolie\nFede mælkeprodukter som piskefløde, creme fraiche 38%, græsk yoghurt 10% og fede oste.\nLidt nødder og bær\nVand, kaffe og te og danskvand. Pep evt. din vand op med mynte, frosne bær, agurk eller hvad du godt kan lide.\nLCHF anbefales til folk med sukkersyge\nLCHF giver stabilt blodsukker, og derved bedre appetitregulering.\nLCHF giver lang og stabil mæthed\nLCHF er kendt for vægttab, helt uden at være sulten.\nLCHF ikke er en kur, men en livsstil.\nLCHF er mad; grøntsager, kød og fedt. Ingen hokus-pokus.\nMange oplever en pænere, mindre tør, og blødere hud\nLCHF giver fladere mave uden oppustethed.\nDu skal holde dig fra\nKornprodukter, (ris, pasta, havregryn, brød, morgenmadsprodukter)\nFedt af dårlig kvalitet, dvs. margarine, transfedt, olier med højt indhold af Omega 6 (solsikkeolie, sojaolie, majsolie, tidselolie, vindruekerneolie etc.)\nSødemidler og light produkter.\nSodavand, saftevand, juice samt kage, slik og chips.\nSkal vi gøre det? Skal vi ændre din livsstil?\nBook mig og lær alt hvad der er at vide om LCHF/KETO\nLæs mere om mig og min rejse lige her\nSkriv til mig; lindasbsorensen@gmail.com Du finder link til min mail øverst på siden.\nOBS; Jeg er ikke læge, ikke diætist. Jeg rådgiver ud fra min egen erfaring med 7 år med denne livsstil.\nTidligere deltager skriver dette:\nJeg kontaktede Linda da jeg var umotiveret, fik cravings og var ked af at stå stille med vægten og syntes at jeg hele var lidt håbløst. Jeg vidste at keto var det rigtige for mig. Jeg kendte det jo nu og i bund og grund glad for det.\nJeg vidste efter første samtale med Linda at dette var det rigtige for mig at gøre.\nVi aftalte 5 uger…….5 uger hvor det kun skulle dreje sig om MIG, MIN kost, MIN motion og om hvordan JEG havde det. Det var ikke en gruppe hvor vi alle ville komme ind under EN kategori. Lige hvad jeg havde brug for.\nLinda og jeg aftalte at dette 5 ugers forløb skulle indeholde en fuld madplan, en telefonsamtale hver uge og så kunne vi skrive sammen indimellem.\nJeg havde med det samme en følelse af at Linda var der for mig. Hun fornemmede hurtigt hvordan jeg havde det, hvad jeg kunne lide og hvad jeg kunne ændre.\nHver uge når jeg fik min madplan, blev jeg så glad og kunne gå og glæde mig til de lækre retter jeg skulle lave (ok, lidt nørdet, det ved jeg, men elsker at lave mad der giver mening).\nDa jeg startede med Linda sidst i januar 2020 var min vægt på 95,6 kg. Efter en måned var den på 93 kg, stødt og roligt på vej ned. Men der blev jeg så. Jeg lå lige mellem 92-93 og kunne bare ikke komme videre. Jeg var nu bare så tæt på at komme under 90 og jeg blev bare desperat, hvorfor lykkedes det ikke. Linda var hurtig og syntes at nu skulle vi prøve at snyde kroppen og se hvordan det ville gå.\nKraftig nedskæring af mælkeprodukter og nogle dage med 18 timers faste (fra aftensmad til frokost). Vupti, så kom madame under 90. Altså ikke bare sådan. Men det skete, jubiii.\nLinda har lært mig meget at fokusere på mig selv. At vi alle er meget forskellige og at vi skal leve på forskellige måder, men med samme principper i keto. Jeg har lært at mærke efter hvordan min krop har det. Ved at ved min menustration er det normalt for mig at tage 2 kg på, uden at det skal ødelægge min motivation. Jeg ved også at jeg får ekstra cravings og så er det med at fylde lidt ekstra proteiner på i den periode.\nJeg har været så begejstret for mit forløb med Linda at jeg har kørt 3 gange 5 uger med hende. Det har været det hele værd og jeg vil gøre det igen, hvis jeg ryger lidt af sporet eller skal have reguleret i min kost.\nLinda startede, midt i mit forløb, et hold op “snuden i sporet”. Det var jeg med på, selvom jeg ikke helt troede at det ville være så meget for mig (havde jo prøvet grupper). Det var SÅ godt. Linda er SÅ nærværende, så personlig og giver ikke kun gode råd og vejledning, men man bliver også tvunget til at tænke selv og mærke efter.\nLinda, du har ændret så meget i mit selvværd, motivation og løftet mit hoved så jeg nu går rundt og er så stolt af mig selv.\nTusind tak for dig og det du gør.\nPs. Jeg er nu på 88kg KH V.


Stor brand i skrothandel i København | Indland | DR\nStor brand i skrothandel i København\nLangvarigt slukningsarbejde venter beredskabet. Minimum til 12 timer, meddeler operationschefen.\nBillede fra Københavns Beredskab, der er på stedet. (Foto: Københavns Beredskab © Københavns Beredskab)\n10. sep. 2018 kl. 11.06 | opdateret 10. sep. 2018 kl. 13.47\nEn stor brand udvikler sig på øen Prøvestenen i København, og der er kraftig røgudvikling, der fylder himlen over byen.\nFlere af politiets patruljevogne og brandvæsnet er sendt ud for at deltage i slukningsarbejdet.\nHovedstadens Beredskab meddeler, at der er gået ild i en bunke affald hos en skrothandler, og at mandskabet forventer en langvarig slukningsindsats for at få kontrol over ilden.\nDet bliver en langvarig affære, der kommer til at tage det meste af dagen.\n- Det er metalskrot, der er gået ild i, og meget af det er sammenpresset og indeholder en række andre materialer som plastic, gummi og letmetaller, der også bliver antændt, når temperaturen er så høj, siger Jan Kirk Iversen, der er operationschef i Hovedstadens Beredskab.\nEfterfølgende har beredskabet besluttet at begrænse slukningsarbejdet og lade ilden gå i sig selv.\nSprøjter ikke mere vand på\nDe miljømæssige omkostninger ved i timevis at pøse vand på branden er for styre, bliver det meddelt på Twitter.\nVinden skubber røgen mod Sverige\nVinden gør sin del af arbejdet og skubber røgen ud over vandet, hvor den ikke er til gene.\n- Der er en kraftig røgfane, der formentlig kan ses over det meste af hovedstaden, men vinden driver den mod nordøst mod Sverige. Vi har advaret svenskerne om, at de måske bliver chikaneret af røgen senere i dag. Lige nu er vinden dog ikke så kraftig, så den stiger mere til vejrs, siger Jan Kirk Iversen.\nAf samme grund er der ikke grund til at evakuere nogen i området, men skulle vinden vende - hvad meteorologerne har garanteret operationschefen ikke vil ske - vil der blive udsendt en beredskabsmeddelelse.\nBranden er ved Prøvestenen i et område, der også bliver kaldet Benzinøen. Der er tale om en kunstig ø, hvor der bliver opbevaret særdeles brandbare væsker. Branden er dog på et område, hvor der 'ikke er et oplag af brandbare væsker' ifølge operationschefen.\nOpdateret klokken 13.47 med tweets fra Hovedstadens Beredskab om at man begrænser slukningsarbejdet.


28.09.2020: Zoetis opruster i Norden | Fagmagasinet DYRLÆGEN\nForside > Dyrlægen nr.4 - 2020 > Zoetis opruster i Norden\nZoetis opruster i Norden\nDen veterinære leverandør opbygger egen salgs- og marketingfunktion i Danmark, Norge og Sverige og stopper samarbejdet med Orion Pharma Animal Health fra årsskiftet.\nMed en ny strategi har Zoetis valgt at opruste i Norden. Den globale markedsleder på det veterinære marked er i gang med at opbygge egen salgs- og marketingfunktion i Danmark, Norge og Sverige. Det betyder, at Zoetis fra årsskiftet stopper samarbejdet med Orion Pharma Animal Health, der i 20 år har distribueret og serviceret det skandinaviske marked med virksomhedens produkter.\nDen nye skandinaviske satsning sker med etableringen af det danske selskab Zoetis Animal Health ApS og ansættelsen af Thomas Hilligsøe som General Manager for Norden.\nSom den førende virksomhed inden for udvikling af veterinære vacciner, medicin og diagnostiske produkter ser Zoetis frem til at videreudvikle den position, som Orion Pharma Animal Health har opbygget for virksomhedens produkter.\n»Jeg glæder mig til at bygge oven på det solide fundament, som Orion har skabt og fremover levere endnu stærkere løsninger til vores kunder. Jeg har et dynamisk og erfarent team i Norden, og jeg ser frem til at understøtte udviklingen af vores forretning og skabe nye muligheder sammen med vores kunder,« siger Thomas Hilligsøe.\nZoetis har i det seneste år lanceret blandt andet en række nye diagnostiske produkter i den nordiske region, og med flere produkter i støbeskeen både i form af medicin og diagnostiskske produkter ser Zoetis tidspunktet som det rette for at etablere sig i Norden med eget selskab og organisation.\n»Målet er at komme et skridt tættere på dyrlægerne, så vi kan fokusere på at levere stærk teknisk og vidensbaseret support samt formidle adgang til eksperter i vores globale netværk,« siger Thomas Hilligsøe og understreger, at det er vigtigt at opretholde kontinuitet i det nuværende partnerskab med Orion i overgangen til den nye struktur.\nZoetis har mere end 65 års erfaring inden for dyresundhed med udvikling, produktion og kommercialisering af medicin, vacciner og diagnostiske produkter, der understøttes af biodevices, gentest og en vifte af serviceløsninger. Virksomhedens produkter sælges i mere end 100 lande, og i 2019 nåede omsætningen godt 40 milliarder kroner. Zoetis beskæftiger cirka 10.600 medarbejdere.


Mallorca Lejlighed Feriebolig Hus Villa Til Salg og Til Leje | First Mallorca ® |\nFirst Mallorca Ejendomme\nEjendomme i Mallorca\nEjendomme til salg i Puerto de Andratx\nVIGTIGT: Vores hjemmeside indeholder et udvalg af boliger og sommerhuse som for tiden er til salg. Der er dog en betydelig procentdel, som ikke forelægges på hjemmesiden med beskrivelse og billeder, enten på grund af at ejeren har frabedt det eller for at beskytte ejendommen for unødig indtrængen.\nLejligheder i Anchorage Club, som er et kompleks beliggende helt ned til vandet, har igennem de seneste mange år været en favorit blandt mange kunder hos FIRST MALLORCA og ligeledes har der været stor interesse for lejligheder i Ses Oliveres samt for lejligheder i Sa Vinya, Bendinat.\nLeje af hus på Mallorca og leje af lejlighed på Mallorca.\nEjendomsmæglerfirmaet FIRST MALLORCA tilbyder en bred vifte af boliger paa Mallorca; herunder sommerhuse, ferieboliger, villaer, landejendomme, lejligheder samt taglejligheder. First Mallorcas hjemmeside er betragtet som den mest omfattende og pålidelige reference til kvalitetsboliger på Mallorca. Alle de eftertragtede og attractive områder er bredt præsenteret. Alle boligerne i First Mallorcas portefølje er grundigt gennemgået af vores eksperter og alle de ejendomme vi præsenterer er videregivet til os direkte fra ejerne, bygherrerne eller deres juridiske repræsentanter.


Saxo Banks tidligere betalingsplatform opnår banklicens - Computerworld\nBanking Circle sikrer sig en banklicens mindre end to år efter Saxo Bank solgte selskabet. Samtidig åbner selskabet sit hovedkvarter i Luxembourg.\n27. februar 2020 kl. 17.32\nDen tidigere Saxo Bank-betalingsplatform Banking Circle, som har kontorer i Storbritannien, Tyskland, Holland og Danmark, har opnået banklicens fra Commission de Surveillance du Secteur Financier i Luxembourg.\nI samme ombæring åbner selskabet, der i 2018 blev overtaget af kapitalfondene EQT VIII og EQT Ventures i fællesskab med selskabets stiftere, 27. februar officielt sit hovedkvarter i Luxembourg.\nDet oplyser Banking Circle i en meddelelse til Computerworld.\n"I de sidste fire år har vi bygget en finansiel infrastruktur, som mange betalingsvirksomheder og banker har taget til sig, når det gælder håndtering af deres betalinger på tværs af grænser. Vi har også tacklet den begrænsede adgang til midler for små og mellemstore virksomheder med vores udlånsløsninger," lyder det i meddelelsen fra Anders la Cour, der både er administrerende direktør og medstifter af Banking Circle.\nLæs også: Regnskabsprogrammet Billy får vigtig tilladelse af Finanstilsynet\nCentral mål for selskabet at skaffe banklicens\nBanking Circle blev stiftet i 2013 og udbyder en platform af højteknologisk betalingsinfrastruktur, der forsimpler og effektiviserer internationale betalinger for betalingsvirksomheder og banker.\nLøsningen blev lanceret i 2015, og Banking Circle håndterer i dag 80 milliarder euro i løbende årlige betalingsmængder.\nTildelingen af banklicens er et nøglepunkt i forhold til selskabets videre udvikling, ifølge topchefen.\n"At sikre en banklicens i Europa var altid et centralt mål i udviklingen af Banking Circle. Vi kan nu udvide udbuddet af tjenester til udbydere af finansielle tjenester samt udvide de geografiske områder, hvor vi kan operere," lyder det videre fra Anders la Cour i meddelelsen.\nSaxo Banks frasalg af selskabet blev endeligt gennemført i efteåret 2018.\nIngen af parterne oplyste prisen, men Banking Circle blev dengang anslået til at have en værdi på to milliarder kroner af Børsen.\nDiskret dansk it-selskab går efter europæisk gennembrud: Håndterer allerede nu betalinger for 1.000 milliarder kroner


Danmark har fået hurtigere og mere stabilt internet - Interxion Danmark\nDanmark har fået hurtigere og mere stabilt internet\nPressemeddelelse • Okt 21, 2010 11:32 CEST\nDanmark får nu sin allerførste DNS root-server. Det betyder, at opslag om hvor ip-adresser findes, nu kan holdes inden for landets grænser. Det vil skabe et mere robust, effektivt og hurtigere internet i Danmark. Root-serveren driftes af Solido Hosting og placeres hos Interxion, som dermed udbygger sin position som knudepunkt for datatrafik.\nDet globale internet har udviklet sig til et gigantisk netværk af veje, servere og ikke mindst internetadresser. For at trafikken kan finde frem, hurtigt, sikkert og effektivt, har spillerne på internettet nedsat en organisation, root-servers.org til at registrere, hvor ip-adresser findes. Bag root-servers.org finder man 13 organisationer, heriblandt NASA, RIPE og ICANN, som via 212 DNS root-servere holder styr på internettet og sikrer dets effektivitet og stabilitet.\nNu har den danske virksomhed Solido Hosting taget initiativ til placering af en global DNS root-server på dansk jord. Solido Hosting tog kontakt til den globale organisation ICANN, Internet Corporation for Assigned Names and Numbers, og tilbød at lægge server, hosting og drift til en ny DNS root-server.\n"Vi har været en del af det internationale internetmiljø siden slutningen af 90’erne og vi har længe ønsket en DNS root-server på dansk jord. Under et møde med ICANN foreslog vi derfor, at hoste og drifte en global DNS server i Danmark. Med etableringen af ICANN Copenhagen koncentreres der mere internettrafik i Danmark, og vi får alle et generelt hurtigere og mere robust internet, hvilket vi naturligvis er stolte over at bidrage til”, fortæller ejer og direktør, Christer Hasse.\nDen nye ICANN Copenhagen er placeret hos Interxion, der er gennem flere år har positioneret sig som et samlende knudepunkt for colocation og internettrafik i Danmark. Solido Hosting har overladt driften til søsterselskabet Solido Networks, der også har ansvaret for en række 10G og 1Gbit forbindelser til Solido Networks, Level3 og Global Crossing, der sørger for tilgængeligheden til DNS opslagene.\n”Som internettets vejvisere er root-servere helt vitale for internettets effektivitet. Derfor har de været udsat for hackerangreb og ekstra DNS root-servere er et effektivt modtræk mod disse hackere. ICANN Copenhagen vil øge hastigheden på internettet, håndtering af e-mail og afvisning af spam, som ofte kræver opslag til verifikation eller afvisning. Root-serveren er forberedt til IPv6, som vi alle forventer os meget af i de kommende år”, forklarer Henrik Kramshøj, der er direktør og partner i Solido Networks.\n”Med ICANN Copenhagen opnår vi en forbedring af vores grundlæggende Internet Infrastruktur, der igen er helt essentiel for Danmarks muligheder for at være i front med teknologisk udvikling – herunder internet på smartphones, som vokset voldsomt for tiden. ICANN Copenhagen vil også tiltrække flere operatører og internet exchange-virksomheder, hvilket historisk set, altid har givet vækst til andre virksomheder i internetmiljøet”, udtaler administrerende direktør Peder Bank fra Interxion.\nInterxion er en førende leverandør af operatørneutral colocation- og datacentertjenester med over 1100 kunder i 28 datacentre i 11 europæiske lande. Interxions uniforme og energieffektive datacenterdesign tilbyder kunder høj sikkerhed og oppetid til deres forretningskritiske applikationer. Med forbindelser leveret af 350 internet- og netværksoperatører samt 18 europæiske internet exchanges har Interxion skabt indholds- og forbindelsesknudepunkter, som fremmer væksten af netværk mellem kunder med fælles interesser.\nFor yderligere information, besøg venligst www.interxion.dk


STRIKINGES HAVE: 2016\nDer er endnu nogle buske, som nægter at slippe bladene. Hypericon holder ud endnu. Jeg ved faktiskikke om de under visse omstændigheder kan være stedsegrønne? Cornus Alba Elegantissimas røde grene lyser godt op om vinteren, især, hvis busken jævnligt forynges og gamle grene klippes bort\nNår vi trænger til frisk luft, river vi blade af græsplænen, som ser rigtig flot ud, uden spor af mos. Det bliver spændende at se, hvordan den overlever vinteren. Sidste år brugte jeg rigtig meget tid på at få en flot græsplæne.\nHortensiaernes stærke blå farve er et overstået kapitel. Nu pynter de brune blomsterstande i massevis.\nDenne Nobilisgran er selvsået for over 25 år siden. I grunden var den ret upåagtet, indtil den pludselig var voldsom stor. De sidste år har vi hvert år savet en grenkrans af den sidst i november. Så var der rigeligt med gran til at pynte op med mange steder.\nMit metalstativ til roser er der ikke brug for her til vinter, så jeg laver mig et kunstigt juletræ med grangrene stukket ind under stativets tværringe. Træet bliver pyntet med en lyskæde og står ude på fortrappen i en stor krukke. Jeg starter med grenene nedefra og dækker dem efterhånden, som jeg når toppen.\nJeg fodrer fugle til den store guldmedalje. For at undgå Madspild er der i år kommet en "frøopfanger" under foderspiralerne. Det er ret effektivt. Husk at bore huller i skålen (microovn låg) så regnvandet kan løbe af.\nParaplystanderen er forlænget med et rør, så jeg i stedet for mejsekugler kan bruge mine hjemmelavede mejsebolde i foderspiraler.\nDet er første gang i de sidste 20-25 år jeg har ladt bålbedet visne ned. Normalt tager jeg Hostaerne op, sætter dem i spande, bruger bedet til at brænde af på og genplanter Hostaerne. Det bliver spændende at finde ud af at komme af med stikkende rosenafklip til foråret. Gemalen siger at det kan kværnes, så det satser jeg på.\nDen nedsavede ligusterhæk mod naboen er nu savet helt i bund - endnu et spændende projekt at se til.\nJuletræet er købt og hvis det som sidste år kan stå ude på terassen helt til påske, med en kort julevisit inden døre, er pengene givet godt ud og jeg har knap så dårlig samvittighed over at et smukt træ har måttet lade livet for nogle få timers fornøjelse.\nIndsendt af strikinge kl. onsdag, november 30, 2016\nTØRREDE BLOMSTER FRA MIN HAVE\nI årets løb køber jeg en del potteplanter, sjældent afskårne blomster, dem kan jeg finde i min egen have. Der er dog et par måneder fra september - og midt i december, hvor jeg bruger mine tørrede blomster indtil julens blomster og juledekorationerne tager over\nPå et tidspunkt i starten af september er de fleste Hortensiaer ved at være mindre saftspændte og går over til at være læderagtige eller ligefrem tørre. Nogle falmer med ynde, andre bliver brune, slatne og kedelige. Det er med at plukke og tørre på det passende tidspunkt. Udendørs tørring får blomsterne til at falme, så man er nødt til at gøre det indendørs.\nNogle steder foretrækker jeg farver, der matcher omgivelserne, andre gange kan jeg lide kontraster.\nHer har jeg snydt lidt og brugt gule silkeroser mellem de tørrede blomster.\nJudaspenge gror vildt i min have mange steder. Dem er jeg altid sikker på at have.\nJapanske lygter gror på et fortov i nærheden, så dem plukker jeg gerne nogle grene af inden de er trampet ned til ukendelighed. Grenene har "knæ" og vil blive meget krumme og krogede når de tørrer uden at få en støttepind, mens de tørrer. Jeg vikler vokstape (fås hos blomsterhandlere) omkring stængel og en bambuspind. Når det hele er tørt, har man en fin lige blomstergren.\nVi køber vores juletræ sidst i november måned. Så kan jeg bruge de overskydende grene til juledekorationer og træet står fint under den overdækkede terasse. Jeg nurser træet lidt ved at bruse det med en vandforstøver et par gange om ugen.\nEtiketter: TØRREDE BLOMSTER\nSNE OG FROST I NOVEMBER -\nNår den første nattefrost kommer bag på een er det med at få ikke frostsikre skåle og krukker ind i skuret eller at få tømt jorden ud og vendt krukkerne med bunden i vejret. Mit frostsikre fad til fuglenes vand kunne efter et par timers sol frigive en skøn isskive med et indefrosset blad.\nIngen tvivl når man vågner til en rimdækket græsplæne.\nI november måned plejer Gingko Biloba (Tempeltræ) træet at have stærkt gule blade, som det kaster af sig i løbet af et par dage. I år var bladene for det største antal grønne og sad faste på træet. Denne ene frostnat gjorde dog at jeg kunne ryste bladene af træet i et snuptag.\nHortensia Ayeshaens blade var flotte strunke og grønne dagen før, nu hang de slapt ned som klude.\nEn enkelt Hortensia gren åbenbarede at den ville have blomstret, hvis vejret havde tilladt det. Der er håb om at Ayeshaén vil blomstre næste år.\nAllerede den 9. november faldt den første sne - ret overraskende, men den blev kun liggende i kort tid. På billedet mit rottesikrede fuglefoderhus.\nSNUP ET ANANASKIRSEBÆR OG DYRK DET\nEET ANANASKIRSEBÆR FRA ISOLDES BARNEDÅB BLEV TIL MANGE BÆR.\nBærret kvases ud på et kaffefilter og frøene tørrer på filteret. Gem det tørre kaffefilter i en konvolut til det skal såes næste forår. Frøene løsnes fra filteret og såes i alm. så- og priklemuld.\nDer var rigtig mange frø der spirede. Jeg plantede om i større krukker da planterne var robuste nok til at blive plantet om.\nPlanten bliver enorm høj og sætter rigtig mange frugter, som er modne sidst i september måned.\nDet er den høje plante i midten af billedet.\nPlanten er meget behåret og føles lidt klæbrig. Blomsterne er små og syner ikke af ret meget.\nFrøstandene minder meget om "Japanske Lygter", dog er disse meget mere orangerøde og\nJapanske lygter har også et lille bær inde i hylstret. Denne plante dyrkes som staude og er invasiv.\nIndsendt af strikinge kl. tirsdag, november 29, 2016\nLANGT VARMT EFTERÅR\nEN MEGET LANG SENSOMMER\nTILBAGESKÆRING AF LAURBÆRKIRSEBÆR


Camping, campingvogn camping, camping, telte, campingpladser, campingvogne - Central Bohemia\nRekreative center Jizbice pod Blaníkem\nDen rummelige grund af feriestedet er omgivet af smuk natur, hvor du ikke vil blive forstyrret under din hvile. Det er et ideelt sted for familier med børn, lejre, skoler og kurser ... bare for alle.\nRecreation Center of Sýkořice\nleje hytter på bredden af berounka floden til sommerferie. Velegnet til naturskoler. Daglig spisemuligheder.\nCamping og Camping Lája\nEnheden er nu lukket! Placeringen af campingpladsen lige ved bredden af Lipno vandreservoiret giver mulighed for afslapning i den smukke Šumava natur og aktiv rekreation - vandsport, svømning, fiskeri. Med et ophold i frisk luft kan du kombinere vandreture til landet samt til de historiske og kulturelle monumenter i Sydbøhmen - Čertova stěna, Rožmberk Slot, Český Krumlov\nCamping Riviera ligger i et dejligt sted i landsbyen Zbečno, som er omkring 22km sydvest for Kladno. Denne stille lejr ligger i det beskyttede landskabsområde Křivoklátsko og på bredden af Berounka-floden og anbefales til familier med børn, feriegæster, sportsfolk, fiskere og andre naturelskere. Du kan blive i dine egne telte eller campingvogne.\nŘevnice ligger i nærheden af Prag, jernbaneforbindelsen mellem disse to byer har medført, at Řevnice bliver et populært turistmål i Prag. Selve campingpladsen ligger langs Berounka-floden langs bakkerne af Brdy Ridges.\nCampingpladsen Šlégl ligger på græsplæne ved siden af en naturlig swimmingpool. Egnet specielt til familier med børn. Det er udgangspunktet for at udforske nærliggende kulturminder.


Google Ads Bureau Århus - Få nye kunder med Google Ads\nGoogle Ads bureau Århus\nHar du en forretning, virksomhed eller butik i Århus, og ønsker du at blive fundet, når potentielle kunder fra Århus eller omegn søger efter produkter eller tjenesteydelser, som du tilbyder? Så bør du kigge nærmere på Google Ads.\nGoogle Ads giver dig nemlig mulighed for at annoncere i toppen af Google’s søgeresultater, så du kan blive fundet, når der bliver søgt på ord eller sætninger, som har relation til din virksomhed.\nMed Google Ads annoncering i Århus har du mulighed for at målrette din annoncering meget specifikt, så du kun rammer dem, der har en reel interesse i at blive kunder hos dig. Dermed får du ikke bare flere besøgende på din hjemmeside, men flere af de “rigtige” besøgende.\nDet kræver dog ekspertviden i Google Ads at opsætte effektive annoncer. Derfor er vi glade for, du er havnet her, for det er nemlig lige præcis dét, vi er hos Marketingfabrikken.\nMere online synlighed med Google Ads\nHvis du har en forretning i Århus, hvad end den er lille eller stor, lokal eller international, og uanset branche, kan du ikke ignorere potentialet og mulighederne der ligger i Google Ads.\nGoogle Ads er uden sammenligning den annonceringsplatform, som skaber mest online synlighed.\nMere online synlighed er en af de mest effektive måder at tiltrække nye kunder på, øge omsætningen og udvide forretningen. Dertil kommer, at online synlighed øger brandkendskabet til din virksomhed blandt forbrugerne, hvilket kan være særdeles værdifuldt – særligt på langt sigt.\nLokal Google Ads samarbejdspartner i Århus\nAt skabe effektive, rentable og målrettede kampagner som konverterer, med Google Ads, kræver dog viden, know-how og erfaring. Det kan derfor godt betale sig at lade et bureau af specialister stå for din Google Ads annonceringen.\nHer er det en fordel at vælge en samarbejdspartner som er lokalkendt. En, som kender dine kunder, dine konkurrenter og som kender byen og kulturen. Det gør vi hos Marketingfabrikken.\nVi har hovedkontor i Viby J, kun små 10 minutters kørsel fra Århus centrum. Vi kommer selv fra byen og vores lokalkendskab er naturligvis noget, vi bruger aktivt i vores arbejde for vores kunder.\nMed vores placering kun et stenkast fra Århus, kan vi desuden nemt komme forbi dig, hvis du ønsker at høre mere om, hvordan vi kan hjælpe din virksomhed med at få flere kunder med Google Ads. Du er naturligvis også velkommen til at komme forbi os – vi har altid kaffen på kanden og vil glæde os til at høre mere om din forretning.\nVælg den rigtige Google Ads annoncering\nGoogle Ads er mere end bare annoncering i søgeresultaterne på Google. Det er også annoncering på Google Shopping samt Display og YouTube. Google Ads er med andre ord en fælles betegnelse for en platform, som tilbyder en række forskellige annonceringsmuligheder- og typer.\nDet er ikke alle annonceringstyper, som passer til alle virksomheder. Det afhænger helt af den konkrete case.\nHos Marketingfabrikken har vi stor erfaring med alle annonceringstyperne i Google Ads’ produktportefølje. Vi har desuden en solid forretningsforståelse, og kan derfor rådgive dig om hvilken annonceringstype, der passer bedst til lige netop din forretning.\nFor at vi kan hjælpe dig bedst muligt, og sammen skabe de bedste resultater for din virksomhed, kræver det, at vi er så tæt på dig og din forretning som muligt. Vi ønsker ikke bare at være et eksternt bureau, som du har tilknyttet. Vi vil være din samarbejdspartner og sparringspartner.\nDet er nemlig vores erfaring, at vi skaber de bedste resultater, når vi har en løbende dialog og sparring. Derfor søger vi altid det tætte og nære samarbejde med vores kunder.\nHer vil du måske opleve, at vi som Google Ads Bureau, adskiller os fra andre bureauer. Hos os er du ikke bare én blandt mange andre kunder. Og du modtager ikke blot en rapport en gang om måneden og hører ellers ikke noget, medmindre du selv tager kontakt.\nHer er vores tilgang til Google Ads, og vores kunder i al almindelighed, helt anderledes. Hos os vil du opleve en flydende dialog og løbende ping-pong. Vi henvender os kontinuerligt med nye idéer, tiltag og feedback – hvis du altså ønsker det.\nNår vi arbejder med Google Ads for vores kunder, ser vi aldrig enøjet på én platform. Vi mener nemlig, at digital succes forudsætter en holistisk tilgang, hvor de forskellige digitale platforme og kanaler, supplerer og understøtter hinanden.\nDerfor forsøger vi altid at tænke SEO, Facebook-annoncering mv. ind i vores arbejde med Google Ads. Det er nemlig synergierne herimellem, som skaber de gode resultater, og her, vi kan trække resultaterne helt derud, hvor det virkelig batter.\nEt nøje udvalgt team af specialister\nDerfor har vi hos Marketingfabrikken nøje sammensat et team af specialister inden for hvert deres område.\nPå den måde kan vi bruge hinanden på kryds og tværs og udnytte synergierne imellem os til fulde – alt sammen med det primære formål, at skabe de bedste resultater for dig.\nEr du klar til at komme i gang med Google Ads og få flere kunder, mere omsætning og et større udbytte af din annoncering? Så kontakt os allerede i dag. Vi kan også hjælpe dig med Facebook-annoncering og SEO og med at få udarbejdet en digital strategi, som skaber resultater – både på kort og langt sigt.\nVi glæder os til at høre mere om din forretning, og kommer gerne forbi dig til en snak om, hvordan vi kan hjælpe dig med at få succes med Google Ads. Du er også meget velkommen til at komme forbi vores kontor i Århus, til en snak om hvordan vi som dit Google Ads bureau i Århus, kan tage din virksomhed til nye højder.


Hvad koster den Frederik? | Tesla Forum\nP85DK Jun 16 '16\nUnplugged Performance næse opgradering ser ok ud - får du den hjem til en ordentlig pris?\nFrederikC Jun 17 '16\nFor at være helt ærligt så har unplugged performance det for godt i øjeblikket, hvilket betyder lange leveringstider og høje priser.\nPriserne for fronten er således listet hos dem:\nAll pre-orders received before July 1, 2016 will receive a $500 discount, for a reduced price of $2495 (plus shipping). After July 1st, pricing will be $2995. A $300 deposit is all that is needed to secure the special pre-order price.\nJesperbang Jun 18 '16\nhvad bliver prisen så ,ed fragt og afgift, har du en ide om det Frederik.\nGammelt trick - efter 1/7 -så åbner de bare ballet for at andre vil kaste sig ind på markedet\nedge Jun 26 '16\nSer den ok ud? Det er vist det man kalder en underdrivelse... Den ser da bare for totalt fed ud! Den eneste virkelige designfejl på en ellers fantastisk flot bil, den grimme nose cone, er pist væk og erstattet af en totalt skarp front. Endda en tand flottere end Teslas egen facelift front.\nTeslaFreak Jun 27 '16\nKunne vi lave noget fælles bestilling, og få dem sendt samlet til DK?\nSilverBullet Jun 27 '16\nJeg vil gerne noteres for 1 stk. /Morten\nedge Jun 27 '16\nIfølge det de skriver skal man bestille individuelt inden 1. juli for at opnå rabatten, man må ikke bestille flere, og man kan ikke overdrage/sælge sin bestilling med rabatten. Efter 1. juli kan man sikkert gøre hvad man vil, til den fulde pris. De sender til hele verden. Hvis man bestiller med depositum på 300 dollar inden 1. juli, får man nærmere besked inden den endelige bestilling, og beløbet er fuldt refunderbart, hvis man fortryder. Så hvis man tænker at det måske var noget, kan man jo lægge en bestilling nu og så se hvad vi evt. finder ud af omkring forsendelse etc. Jeg har ingen erfaring med USA-køb, men det må der være andre der har. Man skal jo også lige have med i betragtning, at den kommer ulakeret, så der kommer udgifter til lakering oven i moms, told, forsendelse og montering...\nFrederikC Jun 28 '16\nEn cirka beregning på fronten.\nPris (inden. 1. Juli) : 16.218 dkk\nForsendelse anslået: 5000-10000 dkk (her kan være noget af spare hvis flere køber sammen med skib istedet for fly)\nTold: 3-6% alt efter godt befindende - 1275 kr\nMoms: 5623 kr\nAlt i Alt: 28.116 - så regn med omkring 30.000-35000 kr leveret.\nSuneH Jun 28 '16\nRyger ens garanti ikke hvis man får sådan en fætter monteret? Kan de male den i de rigtige Tesla farver? Og hvad koster montering?\nDen leveres umalet, så prisen for lakering tilkommer. Om garantien vil ryge ved jeg ikke. Montering vil jeg anslå til 2-4 timer alt efter hvor meget tilpasning der skal laves.\nP85DK Feb 20 '18\nHer er et eksempel på Unplugged Performance gen2 front monteret og 3:17 inde i videoen er det meget tydeligt at se at gen 1 'kølerhjelm' er for kort, så bilen får underbid.\nHer tilbyder de en facelift med originale dele til 4800 EUR:\nI forhold til unplugged virker det som god value for money, især hvis man nu stod og skulle have ny kølerhjelm og kofanger alligevel.\nDer står godt nok at de gerne vil beholde de gamle dele, så hvis det er smadret skal man nok have en aftale på plads.\nja, det virker som den rigtige løsning\nHmm, må da nok indrømme, at havde jeg 4000 EUR jeg ikke vidste hvad jeg skulle bruge til, kunne jeg da nok godt finde på at lave den ændring. Tror bare den bliver svær at få bevilget af husstandens økonomichef :-)\nEt facelift og så et 100kWh batteri som ham fyren i USA har sat i sin P85, så ville min S85 fra 2015 jo pludselig være så god som ny :-)\nP85DK Feb 25 '18\nsi - du skal dog lige det bliver 4.500 EUR for upgrade, da der er moms oveni :-)\nJeg bor i Jylland, så det med momsen kunne man nok finde en løsning på ;-)\nburns Feb 25 '18\nJeg vil lige hilse og sige at hvis bilen er rød, så koster det kassen at få malet den. Den røde maling er 30 gange dyrere end de andre og betydelig sværere at ramme rigtig i overgangene til skærmene. Jeg fik skiftet min kofanger foran (den gamle var flækket) og regningen lå over 31000 kr, og selve kofangeren kostede blikket ca 5000 kr.\nmbk Feb 25 '18\nDe der Nicola ser umiddelbart ud til at have godt styr på det, de har en rød i deres før/efter billeder\nForummets indlæg er redigeret af mbk Feb 25 '18


Hverdagen i et hus med have: Dejlig fridag\nStartede med 1 time i fitness centeret. Jeg skulle lige havde fornyet mine muskler til en omgang havearbejde.\nOg havearbejdet gik som en leg, fuglene kvidrede ekstra højt, kattene sprang omkring og solen tittede frem efter middag. Mandag var jeg en tur i Bilka og købe juleroser og plantereol i jern, designet af Hr Dalby. Jeg havde faktist ledt efter sådanne i et stykke tid, og pludselig stod de foran mig i Bilka, af alle steder. Jeg købte fluks 2 stks, men det er muligvis alt for lidt. Jeg må nok en tur derud igen engang i næste uge. De ser rigtig fine ud på terrassen. Nu mangler jeg blot en masse planter.\nI baghaven skyder der nye skud frem næsten hver dag. Jeg ved ikke lige hvad det er, men så bliver jeg jo glædelig overrasket når jeg kan se dem i blomst.\nEtiketter: fridag, haven\nMadame 29. februar 2012 kl. 17.45\nSikke nogle smukke juleroser du har købt! Jeg har lige læst, at nordens største havecenter, Plantorama, åbner i Hillerød på fredag, så jeg har planer om at lade mig friste :-)\nHavehyrden 29. februar 2012 kl. 17.56\nÅh det lyder spændende, der må jeg forbi engang når jeg er på de kanter;)\nRejen 29. februar 2012 kl. 18.12\nSikke en skøn fridag og dejlige blomsterbilleder...;-D\nHavehyrden 29. februar 2012 kl. 19.16\nja bestemt ;)\nHøneballehaven 29. februar 2012 kl. 19.57\nSkønne, skønne juleroser, de ser meget fine ud.\nDet er dejligt at gå i haven, når vejret er så fint som det har været i dag.\nHavehyrden 29. februar 2012 kl. 20.18\nDet var bare så dejligt, man får ro i sjælen når man går rundt i haven ;)\nHanne i haven 29. februar 2012 kl. 23.10\nJa, det var da den skønneste havedag idag. Og hvor er de smukke, dine påskeklokker :-)\nJeg har også savlet godt og grundigt over de reoler. De er bare så lækre. Men jeg har endnu ikke fundet på en god undskyldning for at købe dem :-)\nHavehyrden 1. marts 2012 kl. 09.34\nJeg har faktisk ledt efter sådanne i et stykke tid, så det var dejligt at jeg endelig fandt nogle. Og så er de faktisk ganske smukke. Måske havde jeg også købt dem selvom jeg ikke lige stod og skulle bruge dem. Jeg har problemer med at holde på pengene når det gælder noget til haven ;)\nAnonym 1. marts 2012 kl. 12.33\nAltså - jeg kan godt undre mig. Hvordan kan det være, at du ikke er blevet gartner?\nDet kan godt være svært at forstå. På den anden side; der er så mange som mener, at det er perfekt, hvis man kan gøre sin hobby til sin levevej. Jeg er ikke enig - for så er det ikke længere end hobby man bare kan nyde.\nJeg oplever jævnligt folk som siger, at det ville være perfekt for mig, at arbejde i operaen. Nixen bixen - det er det eneste sted jeg aldrig nogen sinde vil arbejde, for så kan jeg jo ikke nyde at komme der som gæst. Jeg ville få et helt andet forhold til stedet.....\nOg jeg formoder, at det nok er det samme med dig og din have!\nHavehyrden 1. marts 2012 kl. 12.54\nhahaha, gartner tror jeg nu aldrig jeg havde lyst til at være. Havedesigner måske. Men arbejdet er nok for hård for mig og min ynkelige ryg.....men jeg tror nu også kun jeg syntes det er dejligt netop fordi det er en hobby. Så kan jeg gøre det når jeg har lyst og ikke fordi jeg skal. Så her er vi helt enige ;)\nLone 1. marts 2012 kl. 19.57\nJa, fuglene har kvidret så skønt de sidste par dage. Jeg har også været i haven. Stauderesterne er fjernet, og man kan se, de nye skud er på vej op.\nDet lyder så dejligt, at du og kattene er tilbage i egen have, og at du er igang med at købe løg mv. til sommerhaven.\nDa jeg fjernede noget afdækning i dag, så jeg, at mine juleroser har store blomsterknopper.\nJeg håber, du viser dine nye havereoler :-)\nHavehyrden 2. marts 2012 kl. 16.15\nhavereolerne er først lige blevet samlet, man kan også se dem i det nyeste bilka katalog. Men jeg skal nok tage et billede ;)\nEllen 2. marts 2012 kl. 13.30\n... og vi får bare det perFEKteste vejr i weekenden :-)\nJeg ville ellers meget gerne have set dine plantereoler. Får vi ikke et billede af se, når de er taget i anvendelse?\nHavehyrden 2. marts 2012 kl. 16.17\nPlantereol foto er på vej ;) Og vejret i dag var vist også perfekt, jeg gav eleverne lidt tidligere fri. Vi havde nået det vi skulle og sidste time fredag er lidt hård for de unge mennesker. Så de blev meget glade da jeg sagde at nu var det slut for denne uge ;)


Skandinavisk Orgelcentrum - Kirkepartner\nSkandinavisk Orgelcentrum Orgel i Vammen kirke\nRibevej 38, Ødsted Vejle 7100 Danmark\nSkandinavisk Orgelcentrum fremstiller elektroniske kirkeorgler med specialbyggede lydgivere. Konceptet er en kombination af traditionel orgelbygning og moderne teknologi, som bl.a. bygger på specialudviklede fuldtone-højttalere – såkaldte hybrakustiske lydgivere. Skandinavisk Orgelcentrum har siden 1982 været beskæftiget med udvikling af et orgelkoncept, hvor den kendte danske gedigne håndværksmæssige orgelbyggerkunst kunne blive forenet med en moderne teknologisk nytænkning, således at både de klanglige og æstetiske aspekter fuldt ud kan bibeholdes. Et hybrakustisk kirkeorgel kan på grund af stor fleksibilitet ofte tilpasses selv de vanskeligste kirkerum, hvor et traditionelt pibeorgel ikke kunne have været bygget på grund af f. eks. plads- eller vægtmæssige begrænsninger.\nDanhild 25 kirkeorgel\nTil mindre kirker har vi specielt fremstillet vores Danhild 25 Kirkeorgel, der har 25 stemmer, 2 manualer og fuldt pedalspil. Dette orgel er idéelt især til mindre kirker, hvor pladsforholdene er små, og hvor der eventuelt også er behov for flere orgelstemmer samt en mere fyldig klang. Orglet kan udvides med flere registre. Danhild 25 er ikke følsomt overfor udsving i temperatur og luftfugtighed, og skal derfor aldrig stemmes, ligesom orglet kun kræver et minimum af vedligeholdelse.\n“Vi skal ikke ofre de der 6 – 8000 kroner på stemning hvert år.” – Kristian Iversen, kasserer, Søndbjerg Kirke\n“Der manglede bund under salmesangen, og det er der nu. Og det mærkes ved, at salmesangen er blevet bedre helt generelt, siden vi fik det nye orgel installeret.” – Knud Jansfort, tidligere organist, Bredsten Kirke\n”Orglet vil tages alvorligt ! Man skal spille rigtig musik på det og glemme alt om spirituals og Beatles ! Et hvert instrument har en sjæl, og denne orgel-sjæl ønsker seriøs musik spillet på sig. Det var en ganske mærkelig fornemmelse ….næsten som om jeg burde spørge orglet om, hvad jeg måtte spille på det. Så nu har jeg hevet Bach og J.G.Walter frem af nodebunken !” Ulla Kappel, Organist, Hillerød\n”Menigheden synger også bedre med, for man er jo tryggere, når orglet ikke skingrer af sted…….” Pia Arentoft, Organist i Blistrup kirke\n“God klang, gode muligheder. Det er behageligt at synge til.” – Georg Klinting, organist, Særslev Kirke\nDanhild VARIO øveorgel\nDette orgel er det universelle, klassiske orgel, der passer til alle.\nDanhild VARIO har trinløs, elektrisk højdejustering af klaviaturer og bænk, og både klaviaturer og bænk kan tilpasses børn fra 6 år.\nOrglet er idéelt for konservatorier, musikskoler og organister.\nEt nyt specialudviklet fuldtone lydgiversystem, giver en uovertruffen lyd, som er smuk, levende og fyldig.\nMed sin enestående hæve-/sænkefunktion af klaviaturerne er Danhild VARIO særdeles velegnet til undervisningsbrug, og organisten får optimale muligheder m.h.t. ergonomi, lyd og betjening.\n* Højdejustérbare klaviaturer:……..justering på 26 cm, fra 66 til 92 cm\n* Højdejustérbar orgelbænk:………justering på 29 cm, fra 49 til 78 cm\n* Ventilfølsomt anslag på klaviaturer\n* Pedalspil med følelse af mekanisk aktion\n* Pedal-vægt kan justeres fra 1000 til 1500 gram\n* LED-belysning til nodestativ og pedalspil\n* Transposition op/ned i halvtonetrin\n* Valg af temperamenter med 10 forskellige “ikke-ligesvævende”\n* Finjustering af tonehøjde til brug for sammenspil med andre instrumenter\nAlle registrene kan vælges i 4 forskellige stilvarianter: barok, historisk, romantisk og symfonisk.\nDette giver den udøvende musiker mulighed for at kunne spille alle stykker indenfor hele orgelrepertoiret:\nFra en barok- og renæssanceklang til romantikkens engelske, amerikanske, tyske og franske klangidealer.\nStudio 150 øveorgel\nI mere end 30 år har vi haft eneforhandlingen af de hollandske Johannus orgler. Som øveorgel til organister og musikstuderende kan vi levere Studio 150. Studio 150 øveorgel har 28 registre i fire forskellige stilarter: Barok, Romantisk, Symfonisk og Historisk. 2 manualer og fuldt pedalspil. Studio 150 leveres i lys, mørk eller sort og kan endvidere også leveres med konkavt pedalspil.\nNordeuropas største hybrakustiske kirkeorgel\nSkandinavisk Orgelcentrums største projekt til dags dato er bygningen af et orgel til Ansgar Kirke i Odense i 1999. Dette orgel er Nordeuropas største hybrakustiske orgel med 152 stemmer. En særlig detalje ved Ansgar-orglet er, at en sektion af lydgivere, svelleværket, er placeret højt over kirkens kuppel hvilende på en speciel stålkonstruktion.\nHelt individuelt konstruerede kirkeorgler bygger vi i samarbejde med kirkens arkitekt, Nationalmuseet, Bygningsinspektøren, farvekonsulenter og andre myndighedsinstanser for at opnå det fuldendte resultat. Vi har f.eks. bygget individuelle orgler til Dalbyover kirke og Hammershøj kirke. Vi arrangerer gerne en uforpligtende orgelfremvisning i én eller flere kirker, så I kan lytte til en orgeltype og -størrelse, der vil kunne sammenlignes med jeres kirkerum og forventede klangideal. Vi har eget showroom med et udvalg af forskellige orgler til hjemme- og øvebrug, både nye og brugte.\nVi er behjælpelig med: Kirkeorgler, øveorgler, organist-/bænkvarmere, spejle og andet tilbehør. Specialopgaver, orgeludvidelser, intonation, reparationer, o. lign.\nTelefon: 75 86 41 00 Mobil: 40 33 10 80 Mail: inform@kirkeorgel.dk Hjemmeside: www.kirkeorgel.dk\nEn tanke om "Skandinavisk Orgelcentrum"


spørgeskema skabelon. Alt om spørgeskema skabelon i Danmark\n20. september 2020: Velkommen til siden om spørgeskema skabelon, hvor du finder alt om spørgeskema skabelon. I Danmark er en stor del af befolkningen internetbrugere og der er stor tradition for shopping på internettet, da dette giver mulighed hurtige og nemme løsninger for danske forbrugere. Ni ud af ti husstande i Danmark er forbundet til internettet, hvilket er i overensstemmelse med stigningen i online salg af varer og tjenesteydelser.\nBåde indtægter og priser i Danmark er høj sammenlignet med andre nordiske lande. Det er derfor, det også nordmændene som gennemsnit brugt flest penge på e-handel i 2013 per indbygger. Samlet set e-handlede danske forbrugere spørgeskema skabelon til 19,2 milliarder i første kvartal af 2014. På samme parameter er Danmark det nordiske land, der har den højeste andel af udenlandske køb online.\nSpørgeskema skabelon rummer mange muligheder for, de som besøger siden om spørgeskema skabelon.\nDet viser sig, at e-handel er mest udbredt blandt danske mænd end blandt danske kvinder. De danske mænd handlede i gennemsnit mere end 22% end de danske kvinder i 2013, til kvinder oftere end mænd online. Den mindst omfattende måde at komme ind på det danske marked gennem eksport af spørgeskema skabelon i form af e-handel. Her betragtes virksomheder til ikke at have en omsætning i Danmark. I et sådant tilfælde er det det udenlandske selskab, som står for ordre accept og forsendelse af varer til Danmark mens modtageren af ??varerne, der står for import. Den udenlandske virksomhed således at man undgår enhver registrering og rapporteringskravene i Danmark og er ikke skattepligtig i Danmark. Indførsel af spørgeskema skabelon til Danmark, er det derfor modtager er ansvarlig for at betale alle afgifter. Hensigten med denne løsning vil afhænge af, om modtageren ønsker at tage ansvar ved at indføre varen selv og betale moms opkræves på import af udenlandsk varer til Danmark. Dette skal afvejes mod hvilke planer virksomheden har med hensyn til at komme ind på det danske marked.\nEn fortoldning skal udføres, uanset om der er nogen told- eller ikke. Gebyret er fra 125,- hvis modtageren er godkendt i forvejen. Post Danmark tager 245,- kroner på emner under 1.000,-. For forsendelser til Danmark, er det vigtigt at huske proforma faktura til fortoldning. Told vil blive pålagt moms, uanset erklæret eller ikke dansk moms. Sikre fakturering uden dansk moms. For at gøre det lettere for danske kunder norsk butik, der modtager det bestilte For hvor alt er betalt, er det nødvendigt at etablere en norsk moms repræsentant vil sørge for at sende det korrekte spørgeskema skabelon til kunden, som så slipper der vedrører fortoldning. Her er en liste over godkendte byer: København, Praia, Jerevan, Maseru, Manama, Nouakchott, Santiago de Chile, Caracas, Riyadh, Port of Spain, Damaskus, Colombo, Cayenne, Kiev, Kairo, Palikir, Monrovia, Bamako, Naypyidaw, Bryssel, Taipei, Libreville, N'Djamena, Abidjan, Muskat, Belmopan, Jakarta, Helsingfors, Ankara, Buenos Aires, Athen, Andorra la Vella, Skopje, Tripoli, Moskva, Dodoma\n20. september 2020: Studerende med læsehandicap er meget afhængige af computeren som redskab. Støtte til læsning og skrivning har åbnet mulighed for, at de kan integreres i uddannelsessystemet på linje med de normale læsere og derfor opfylder kravene til uddannelse og blive ligeværdige borgere og deltagere i samfundet. Men udlevering af en spørgeskema skabelon kan ikke løse alle problemer - brug af kompenserende programmer til at blive undervist og trænet, og et væld af nye problemer opstår, når det tekniske er på plads. For at læse vanskeligheder ikke kun indeholder afkodning problemer; læseforståelse sektion er en anden vigtig faktor, da de tekniske midler ikke løser det samme. Generation unge i dag betragtes som indfødt af informationsteknologi. Dette bevirker, at ældre generationer, som enten indvandrere i informationsteknologi under det for givet, at unge til at bevæge sig frit og uden indblanding på nettet. Men det er ikke tilfældet. Undersøgelser viser, at unge ofte undlader at bruge spørgeskema skabelon, som internettet.\nDer er tre vigtigste egenskaber, der adskiller netværks læsning fra papirbaseret læsning, nemlig multimodalitet hyper struktur og interaktivitet. Under mødet med skærmlæsning præsenteres læseren for forbindelse eller multimodal teksttyper; dvs. tekster, der kombinerer billeder, tekst, lyd, grafik, video og så videre. Dette møde kan sammenlignes med kohæsionsmekanisme, vi fortrolig med ved hjælp af referencer på spørgeskema skabelon eller fra en kombination af tekst og givet i en avis. Forskellen er, at internettet gør krav til læseren at kunne tilpasses i i forhold til de hurtige og uventede forskydninger mellem skriftsprog, visuelle repræsentationer og audiovisuelle input.\nDerudover er specifikke for displaytekst hypertekst og dermed indgå i et netværk-lignende struktur, som ikke er umiddelbart kendt fra andre sammenhænge. Denne struktur betyder, at læseren aldrig præsenteret i teksten foran dem samtidigt. Han er således ikke let i stand til at informere sig om, hvor langt ind i den tekst, han har nået, at undersøge indholdet hvad som læser venter ham, eller at have et overblik af alle væsentlige dele af teksten læse. I skarp kontrast, har vi det trykte medium, der er kendetegnet ved en klart defineret begyndelse og slutning. Som læser er du her hele tiden klar over omfanget af forreste spørgeskema skabelon og om deres egen fremskridt i tekster læsning. Sidst men ikke mindst indbydende displaytekster til en aktiv form for læsning. Læseren er til en vis grad selvhjælp at beslutte, hvordan du ønsker at vise tekst, påvirker læseren en papirbaserede tekst ikke er i besiddelse af. Fuldtekst søgning er den anvendte form, når læserne bruger Google eller andre søgemaskiner til at finde hjemmesider. Fuldtekst søgning er en relativt kompliceret og kræver søgemodus så mange færdigheder læseren f,eks herfra: København, Ulan Bator, Dusjanbe, Nouakchott, Djibouti, Tegucigalpa, Melekeok, Asmara, Athen, Abidjan, Valletta, Nicosia, Damaskus, Maputo, Kuala Lumpur, Katmandu, Bissau, Beograd, Buenos Aires, Wellington, Conakry, Rabat, Roseau, Bras, Port Moresby, Phnom Penh, Podgorica, Singapore, Kingstown, Vilnius, Stockholm, Hanoi, Baku, Nairobi, Georgetown, Paris


Er du er flyttet og har anmeldt flytningen til din kommune senest mandag den 06.11.2017, skal du stemme på det afstemningssted, der er tilknyttet din nye adresse. Sker flytningen eller anmeldelsen af flytningen senere, skal du stemme på det afstemningssted, der er tilknyttet den adresse, som du er fraflyttet. Afstemningsstedet fremgår af dit valgkort.\nHvis du flytter til Holbæk Kommune fra en anden kommune og har anmeldt flytningen senest tirsdag den 14.11.2017, skal du stemme på det afstemningssted, der er tilknyttet din nye adresse. Bemærk, at du ikke kan stemme ved kommunalvalget i Holbæk Kommune, hvis du anmelder flytningen efter den nævnte frist.\nFlytter du indenfor regionen efter den 14.11.2017 kan du fortsat stemme til regionsrådsvalget, evt. via en brevstemme til og med fredag den 17.11.2017.


Frankrig tillader malariamiddel til at behandle coronavirus\nKlorokin har potentiale som behandlingsmiddel. Derfor må franske læger bruge det i alvorlige tilfælde.\n» Brugen af midlet bliver ikke anbefalet. Medmindre der er tale om alvorlige tilfælde, hvor beslutningen er taget af en læge, og der er strengt opsyn,« siger Veran til journalister. - Foto: Charles Platiau/Reuters Fold sammen\nMandag d. 23. marts 2020, kl. 21.32\nI Frankrig får lægerne en ny mulighed, de kan tage i brug, når de behandler patienter med coronavirus.\nMandag har sundhedsminister Olivier Veran meddelt, at læger gerne må bruge midlet klorokin, som bruges til at behandle malaria.\nDet må kun blive anvendt på de hårdest ramte patienter. Og brugen skal foregå under strengt opsyn.\nOlivier Veran understreger, at midlet ikke må bruges må patienter med milde symptomer.\nNogle forskere har sagt, at klorokin viser stort potentiale som behandlingsmiddel. Men det er også blevet påpeget, at der er brug for flere prøver for at finde ud af, om midlet er effektivt og sikkert at bruge.\n»Brugen af midlet bliver ikke anbefalet. Medmindre der er tale om alvorlige tilfælde, hvor beslutningen er taget af en læge, og der er strengt opsyn,« siger Veran til journalister.\nUSA's præsident, Donald Trump, ser stort potentiale i klorokin som middel til at behandle coronavirus. Han har sagt, at USA hastebehandler klorokin til brug som behandlingsmiddel.\nAndre har imidlertid udtrykt skepsis over for midlets effektivitet.\nTroede du, at coronavirussen var ved at drive over – desværre ikke. Håb og bekymring i ny analyse\nKære politikere, har I glemt os i fængslerne?


Sydbulgarske riviera fra Hamburg 6 dage fra 590 Euro p.p.\nForside Info By Nessebar 6 dage fra 590 Euro\nNessebar 6 dage fra 590 Euro\nNessebar ligger på den bulgarske side af Sortehavet og begyndte at blomstre da den blev til en græsk koloni i 400 f.Kr. Nessebar var en højborg for alle civilisationer som gennem tiderne har været ved magten og indflydelserne af disse civilisationer afspejles stadig i byen.\nByen er ikke særlig stor, hvilket gør det endnu mere imponerende at den indeholder så mange steder på Verdensarvslisten. Med mere end 40 kirker i området, masser af strande at nyde, og fantastiske ruiner at besøge kan det være svært at bestemme hvad der skal ske først!\nEt besøg i Nessebars gamle bydel\nHvis du kan finde vej gennem de mange reklamer, så vil du elske Nessebars gamle bydel. Selvom det kan virke som om der er nogen ude efter at stjæle din pung på hver eneste kvadratcentimeter, så er der masser af dejligt havudsigt at nyde mens du spiser et småt måltid. Gaderne er brostensbelagte, hvilket gør turen endnu smukkere. Sørg for at besøge mindst én af områdets kirker – de er fantastiske eksempler på den unikke 12. århundredes arkitektur. Køb en souvenir eller to når dagen er slut.\nOplev kulturen mens du slapper af\nSunny Beach er en af de største hotelkomplekser ved den bulgarske side af Sortehavet. Kæden ejer mere end 200 hoteller og tilbyder flere mils strande. Blandt aktiviteterne som du kan planlægge på forhånd er der surfing, faldskærmsudspring, og ridning. Når du bliver træt af at nyde sandet, stranden, og solen, så er der masser af shows, pubs, og restauranter på gå afstand. Indenfor tre kilometers afstand kan du finde mange af de forskellige ruiner som gør at Nessebar er sådan en fascinerende by, så hvis du bor i midten af byen er du i nærheden af alle de bedste attraktioner Nessebar har at byde på.\nSelvom der findes mange Akropolis bygninger og templer til Apollo som er i bedre stand end dem i Nessebar, så er Nessebars ruiner yderst interessante, takket være deres aldre og opbygninger. Som sagt er byen en gammel græsk koloni, så her kan du se smukke murværkskonstruktioner med unikke hvælver som nemt kan konkurrere med moderne konstruktioner. Udforsk området og tænk over livet, ligesom grækerne gjorde for mange år siden. Tag byens historie til dig og nyd en eftermiddag i Bulgariens sol.\nEr du klar til at besøge Nessebar?\nNessebar er en unik by som kombinerer gamle og nye element men på samme tid også formår at holde de to adskilt. Byen befinder sig på en ø og du kan besøge den gamle bydel ved at gå over den bebyggede landtange. Denne konstruktion er endnu en af Nessebars mange attraktioner.\nRejser til Nessebar, Bulgarien\nLæs om og få inspiration til en tur til byen, tjek for de billigste fly og hoteller i Nessebar og Bulgarien.\nNessebar Tourist Information Office\nul. “Hristo Botev” 2\n8230 Tsentar, Nessebar\n#Nessebar #iNessebar #VisitNessebar #Bulgaria #VisitBulgaria #TouristInformation #Sights #BestSights #Sightseeing #Vacation


Italien under forandring - og så alligevel...\nTak for invitationen i dag til at tale om Italien og danske eksportmuligheder.\nVi taler meget om vækstmarkederne. Om, at væksten i den globale økonomi de næste år vil komme fra vækstøkonomierne. Og det skyldes, at 90 procent af verdens vækst foregår udenfor EU's grænser. Da dansk økonomi er afhængig af eksporten, så skal vi også kigge derhen hvor væksten er.\nBetyder det, at vi skal fjerne fokus fra vores traditionelle nærmarkeder - i Europa og USA? Nej. Vi skal både – og, nærmarkeder og vækstmarkeder.\nNæsten 65 pct. af dansk eksport gik i 2011til EU-landene. Vores traditionelle markeder i Europa og USA vil i mange år fremover spille en dominerende rolle for dansk udenrigshandel.\nKort sagt: Vi skal have et bedre fodfæste på de nye markeder, uden at vi taber andele på vores traditionelle markeder i Europa og USA. Det er vores opgave i en nøddeskal.\nDen gode nyhed er, at det alt andet lige er lettere for jer virksomheder at komme ind på de nære markeder end vækstmarkederne. Det Indre Marked gør spillereglerne mere gennemsigtige og ensartede, og i Danmark har vi en stor ressourcebase med viden om det italienske sprog, samfund og marked.\nItalien er et af de rigtig store nærmarkeder. Det er Danmarks 8. største marked med en samlet eksport på ca. 17 mia. kr. i 2011. Og Italien har over de seneste 10 år været et stort set stabilt marked.\nIkke mindst det sidste er værd at bide mærke i. Når vi i Danmark hører om Italien, handler det mest om krise, mafia og Berlusconis forskellige eskapader. Men det er jo så langt fra hele sandheden om Italien.\nDen italienske forfatter Giuseppe di Lampedusa skriver i sin klassiske roman Leoparden: ”Alt skal forandres, så at alt kan forblive, som det er”. Det er der faktisk noget om.\nDet politiske liv i Italien kan ganske rigtigt virke tumultarisk og til tider næsten komisk, men vi må bare ikke glemme, at Italien trods krisetider er et stort marked. Italien er verdens 8. største økonomi.\nDet er rigtigt, at den økonomiske krise har ramt Italien hårdt. Tilbage i 2011 talte man om en lurende afgrund, og sidste år faldt BNP med ca. 2 pct. Statsgælden er på ca. 125 pct. af BNP, og – ligesom i mange andre lande – forsømte man i de glade 00’ere at lave de nødvendige reformer.\nMen Italien er i dag et helt andet sted, end foran afgrunden i 2011. Reformer og konsolidering er sat i værk, og det er forventningen at Italien i løbet af 2013 vender fra negativ til positiv vækst.\nDer er stadig store udfordringer med at reformere økonomien og øge produktiviteten og konkurrenceevnen. Men det lysner – forudsat naturligvis et fornuftigt valgresultat.\nNorditalien, der står for over 60 pct. af Italiens BNP, er ét de rigeste områder i Europa med høj købekraft selv under krisetider.\nRegionen Lombardiet, med Milano som centrum, er blandt de fire rigeste byområder i hele Europa. Paris, London og Ruhr-området er de tre andre. Det er altså med rette, at man taler om Milano-området som en af Europas helt store ”vækstlommer”.\nOg der er ikke recession i Milano. Her forventer man fortsat – om end moderat – vækst. Privatforbruget pr. indbygger i Milano er over 20.000 euro om året. Det er noget, der batter. Der er købekraft, så det kan mærkes!\nSå for de virksomheder, der gerne vil syd for Padborg – og måske syd for München – men endnu ikke er klar til vækstmarkederne i Asien eller Sydamerika, så er Norditalien et oplagt sted at starte.\nVækstlommer med muligheder for danske virksomheder findes specielt i Nord, men også længere sydpå. Italien kan markedsmæssigt bedst ses som tre selvstændige markeder: Nord, Mellem og Syd. Et marked, hvor der faktisk længere afstand fra Milano til Palermo end Milano til København.\nHvilke danske produkter efterspørger italienerne så? Vores største eksportområde er landbrug, føde- og drikkevarer – ca. 4,8 mia. kr. eksporterede vi for i 2011.\nMen specielt har eksporten af farmaceutiske produkter været i fremgang med 20-30 pct. stigning pr. år – 24 pct. i 2011. Det gælder i øvrigt ikke bare for Italien. I det hele taget er dansk eksport af sundhedsprodukter i bred forstand simpelthen et af de stærkeste danske kort – dét, vi kommer til at leve af i fremtiden.\nMarkedsmulighederne er også drevet af demografien. En stigende, aldrende italiensk befolkning – den længstlevende i Europa - gør Italien til et attraktivt marked for danske farmaceutiske virksomheder, hvor alle de store er etableret i markedet med egne organisationer.\nMonti-regeringen har desuden introduceret en ny sundhedsreform, som skal effektivisere det nuværende sundhedssystem. Blandt andet skal familielæger udnyttes mere effektivt, og der skal skrues op for brugen af telemedicin.\nDer er således store udfordringer for både det offentlige sundhedsvæsen og det private. Der vil derfor blive stigende efterspørgsel på lægemidler, samt hjælpemidler, medicinsk udstyr og generelle serviceydelser ikke mindst til ældre. Her har danske virksomheder gode muligheder for at byde ind.\nOgså eksporten af mode og design har store perspektiver. Eksporten steg her med 20 pct. i 2011.\nTag et firma som Bestseller: I dag har de tocifrede vækstrater i Italien, hvor omsætningen steg med hele 41 pct. i 2011. De har på tre år åbnet 29 egne butikker i landet. Eller Pandora, hvor omsætningen i Europa – fraregnet Storbritannien og Tyskland – steg med hele 43 pct. sidste år, primært drevet af Italien, Rusland og Frankrig.\nDanmark er i det hele taget et godt brand i Italien. Vi står for høj kvalitet, troværdige handelspartnere og et særligt nordisk touch som for eksempel enkelthed og rene linjer i vores design.\nItalien er samtidig et rigtigt messeland. Stort anlagte branchemesser for alt lige fra mode til møbler, får man god mulighed for at introducere sine produkter for italienerne. Men ikke kun til italienerne.\nDe italienske messer er ofte så store og højprofilerede, at folk valfarter dertil fra hele verden. Så messerne i Italien er også tit udstillingsvindue videre ud i verden. Også til vækstmarkederne.\nTag f.eks. verdens førende møbel- og designmesse i Milano, hvor Generalkonsulatet hvert år arrangerer én til to fællesstande – sidste år med 29 danske virksomheder! Hele 300.000 internationale fagfolk besøger messen, som er et vigtigt ”vindue” til verden for danske møbelproducenter.\nOgså de berømte biennaler i Venedig – det være sig film-biennalen, arkitektur, kunst eller noget helt fjerde. For eksempel fremviste den danske pavillon ved arkitekturbiennalen i 2010, hvordan byen med arkitektoniske løsninger søger at imødekomme de udfordringer, som København og andre af verdens storbyer står overfor. Med over 100.000 besøgende på pavillonen var det en unik platform til at fremvise danske spidskompetencer.\nSteen Thorsted fra Generalkonsulatet i Milano vil senere i dag tale mere om brugen af messer og udstillinger i Italien.\nSå mit råd til jer er: Tag på en fornyet dannelsesrejse til Italien og bliv klogere på det italienske marked.\nTil gengæld vil vi som regering sikre, at I får de bedste rammer for at drive virksomhed: Regelforenkling, bedre adgang til finansiering, en ny konkurrencelov og lavere skat er blandt de foreløbige tiltag.\nOg af samme grund er vi i tæt dialog med erhvervslivet i gang med at se på de områder, hvor danske virksomheder har særlige styrker og potentialer, som matcher de globale udfordringer. Vi vil præsentere resultaterne af disse vækstteams løbende frem mod udgangen af 2013.\nI det hele taget vil vi som regering gerne arbejde så tæt som muligt sammen med dansk erhvervsliv. Hvis I for eksempel render ind i uforudsete problemer eller beskidte tricks på det italienske marked, jamen så er jeg skam ikke for fin til at tage helt konkrete sager op med min italienske kollega om nødvendigt.\nTil jer, der er kommet her i dag, og som går og overvejer at iværksætte eksport til det italienske marked, håber jeg, at I allerede næste år ved samme tid vil være i stand til at sige som Julius Cæsar i år 47 før Kristus, da han havde vundet et stort slag. ”Veni, vidi, vici” – Jeg kom, jeg så, jeg sejrede.


Modernisering af Ishøjs tunneller - Skrivunder.net\nModernisering af Ishøjs tunneller\nEfter jeg postede et opslag på fbgruppen “Vores Ishøj” kom snakken om en underskriftindsamling for at få vores kommune til at modernisere kommunens tunneller.\nEr du enig i, at vores faldefærdige og dunkle tunneller trænger gevaldigt til at bliver moderniseret med f.eks. flot farverig gadekunst, så vi ikke bliver ved med at leve i 70-90’erne, så sæt din underskrift her.\nUnderskriftindsamlingen kører til d. 4/2-18 og bliver derefter overgivet til Ishøj Kommune og Ishøj Byråd.\nLæs mit opslag på Facebook her:\nBettina Søndergaard Kontakt forfatteren af dette andragende\nTilføj underskriftsindsamling "Modernisering af Ishøjs tunneller" til denne liste


Warning: Undefined variable $change_fonts_style in /customers/5/b/0/ordet.net/httpd.www/wp-content/themes/dwell/inc/template-tags.php on line 641 QUEER EYE SÆSON 3: Forandring fryder! - Ordet - Tidsskrift for Film og Medier\nQueer Eye sæson 3\nPosted in AnmeldelseTags: anmeldelse, femininitet, Homoseksualitet, make-over, maskulinitet, netflix, Queer Eye, serie, Sidsel Minuva, Udvalgt, USA\nQueer Eye er endelig tilbage med sin tredje sæson på Netflix. Første og anden sæson var noget af det bedste reality-tv, jeg har set – hvad der ofte er lidt af en guilty pleasure føltes på ingen måde syndigt i selskab med de fem homoseksuelle mænd, der gav sløsede fyre make-overs. I stedet var det et opløftende følelsesmæssigt boost, der opblødede en lang uges ømme skuldre og skræmte stress og negativitet langt væk.\nMen 3. sæson tager feel-good-serien til helt nye højder.\nAllerede i løbet af første afsnit får Queer Eye slået den emotionelle tone an. Det er sentimentalt, men også enormt humoristisk. Det er det især i kraft af de fem værters fantastiske kemi. De såkaldte ”Fabulous 5” består af Karamo Brown, livsstilscoach; Tan France, modeekspert; Jonathan Van Ness, frisør og plejeekspert; Bobby Berk, indretningsarkitekt; og Antoni Porowski, der står for madlavningen. De fem bøsser sprudler af energi og er en fornøjelse at se tordne gennem en hovedpersons sjuskede bolig som en kritisk, men rar tornado.\nMen denne gang tager værterne også fat i større emner. Maskulinitet og femininitet, tab af familiemedlemmer og fadersvigt er alt sammen på menuen – og det håndterer de fornemt og omsorgsfuldt. Balancen mellem humor og alvor er hårfin, og Queer Eye finder gang på gang den gyldne middelvej… selvom overgangene mellem de to humør til tider er lidt for hårde.\nIsær deres tackling af femininitet er kærkommen. Det kommer særlig til udtryk, når de hjælper en rigtig cowgirl samt en sort, lesbisk kvinde med at finde deres plads i femininiteten – og det er altid ved hjælp af andre kvinder. Det er overraskende velhåndteret og et vigtigt budskab i en tidsalder, hvor det er så samfundsmæssigt essentielt altid at passe ind, se helt rigtig ud og opføre sig på en specifik måde. Queer Eye går imod strømmen og får i processen seeren til at reflektere over sine egne følelser og meninger.\nSæsonen er en perfekt sammensætning af alvor, udvikling og store følelser. Sentimentaliteten er så afbalanceret og med så positive budskaber, at den aldrig bliver for meget. Det virker også langt mindre konstrueret, når værterne selv får lov til at være oprigtige og påvirkede af det, der foregår og det, de får fortalt. Nogle har selv mistet familiemedlemmer, andre blev også smidt på porten pga. deres seksualitet eller har kæmpet med depression. Det skaber både en større tilknytning til dagens hovedperson og gør, at rørstrømskheden altid virker uforfalsket.\nOg helt ærligt, så bliver det ikke meget bedre end det her. Udvidelsen af konceptet har i sandhed gjort underværker, og sæson 3 af Queer Eye er således intet mindre end ultimativ feel-good livsstils-tv. Den er spækket med humor, positivitet og personlig udvikling, der tilsammen får skabt en fantastisk sprudlende sæson, der fremkalder en afslappet og gedigen frydefuld mavefornemmelse. Der eksisterer ganske enkelt ikke et bedre program indenfor genren.


Exploring Bioscience: En vaccine-platform, som omdanner opløselige antigener til viruspartikler | IDA\nExploring Bioscience: En vaccine-platform, som omdanner opløselige antigener til viruspartikler\nHør Morten Agertoug Nielsen fortælle om, hvordan de har arbejdet med at fremstille en vaccine mod Covid-19 baseret på en mindre del at SARS-CoV-2 spike-proteinet.\nCapsid-partikler består af et eller flere proteiner, som spontant samler sig i forskellige symmetriske kapsel-lignende former. Immunsystemet er evolutionært dannet til at genkende sådanne former som fremmede og farlige. Ved at udnytte en speciel peptid-binding mellem amino-syrer fra kompakte og stabile proteiner fra bakterier, som lever i fjendtlige miljøer, kan vi på capsider påhæfte meget forskelligartede antigener. Antigenet fremstår på den måde nu strukturelt som en viruslignende partikel, som immunsystemet reagerer meget kraftigt på.\nNår du har tilmeldt dig, får du en bekræftelsesmail tilsendt. Link til webinaret får du på E-mail dagen før arrangementet.\nDette arrangement optages, og du vil kort tid efter kunne se optagelsen her: Oversigt over IDAs videoer


af Jens Linnet;Jerk W. Langer\n?Hvad kan jeg selv gøre?? Det spørgsmål stiller rigtig mange mennesker helt spontant, når deres læge fortæller dem, at deres kolesteroltal er krøbet så meget i vejret, at de har øget risiko for at blive ramt af en blodprop, hvis de ikke gør noget ved det. Og det drejer sig om rigtig mange mennesker. Mere end to millioner danskere har et højt kolesteroltal.\nBogen giver også en letforståelig opdatering af, hvad kolesterol er, og hvad man ellers kan gøre for at styre sine tal i en sundere retning. Bl.a. fortæller forfatterne, hvornår kolesterolsænkende medicin er helt uundværlig ? og hvorfor nye sunde kostvaner kan være det perfekte supplement til medicin. De punkterer også alle de forældede myter om, hvilke madvarer mennesker med forhøjet kolesterol skal holde sig fra. De mange appetitvækkende opskrift er i bogen er et bevis på, at kolesterolvenlig mad på ingen måde behøver at være kedeligt eller præget af afsavn.\nTitel Sænk dit kolesterol\nForfatter(e) Jens Linnet;Jerk W. Langer